text: Det er i Tønder julen begynder - tidligt....
  03 november 2011 kl. 13.33
  Det er i Tønder julen begynder - og det allerede næste lørdag.
  "Det er i Tønder julen begynder"  er Tønder Handelsstandsforenings slogan - og det sker allerede lørdag den 12. november, hvor et optog med ikke mindre end 60 julemænd og nissekoner fra Dansk Julemandslaug tager turen fra Kvickly ned langs gågaden for til sidst at ende i hjertet af Tønder, nemlig på Julemarkedet på Torvet.
  I spidsen for optoget går Esbjergs Postorkester og Tønders gamle smukke brandbil.
  